open-index/open-wikipedia-markdown huggingface dataset:
Νευρικός κλονισμός

**Νευρικός κλονισμός** (Αγγλικά: **Mental breakdown**), στην καθομιλουμένη *σπάσιμο νεύρων*, είναι ένας μη ιατρικός όρος που χρησιμοποιείται για να περιγράψει μια οξεία, προσωρινή, σύντομη φάση διαταραχής με χαρακτηριστικά κατάθλιψης και άγχους.

Οι όροι «νευρική κατάρρευση» και «νευρικός κλονισμός» δεν ορίζονται επίσημα σε ένα διαγνωστικό σύστημα όπως το DSM-IV ή το ICD-10. Οι όροι δεν χρησιμοποιούνται συχνά στην επιστημονική βιβλιογραφία για τις ψυχικές ασθένειες.

Ποικίλοι παράγοντες μπορούν να οδηγήσουν σε νευρικό κλονισμό. Σχετική στατιστική μελέτη διαπίστωσε ότι τα προβλήματα όπως το διαζύγιο, συνέβαλαν στο 24% των νευρικών κλονισμών.  Τα προβλήματα στην εργασία και στο σχολείο αντιστοιχούσαν στο 17% των περιπτώσεων και οι οικονομικές δυσκολίες στο 11%.

## Παραπομπές


Κατηγορία:Ψυχικές διαταραχές και διαταραχές συμπεριφοράς
Γκαντράνζ

Το **Γκαντράνζ** (, , ) είναι γαλλική κοινότητα στο νομό της Μοζέλ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μοζέλ
Γουίνσομ Σίαρς

Η **Γουίνσομ Ερλ Σίαρς** (αγγλικά: *Winsome Earle Sears*, 11 Μαρτίου 1964), είναι Αμερικανίδα πολιτικός και επιχειρηματίας, που υπηρετεί ως 42η Αντικυβερνήτης της Βιρτζίνια από τον Ιανουάριο του 2022. Είναι μέλος του Ρεπουμπλικανικού Κόμματος. 

Επίσης, έχει υπηρετήσει ως Μέλος της πολιτειακής Βουλής των Αντιπροσώπων της Βιρτζίνια από το 2002 έως το 2004. 

Εξελέγη στο αξίωμα της Αντικυβερνήτη, στις εκλογές του Νοεμβρίου του 2021 στη Βιρτζίνια, νικώντας την Δημοκρατική ανθυποψήφιά της Χάλα Αγιάλα, με ποσοστό 50.7% έναντι 49.2%. Είναι η πρώτη Τζαμαϊκανή, η πρώτη έγχρωμη και η πρώτη γυναίκα που εκλέγεται στη πολιτεία. Επιπλέον, είναι η πρώτη Ρεπουμπλικανή που εκλέγεται μετά από 12 χρόνια στο αξίωμα του Αντικυβερνήτη.

Κατά το παρελθόν, ήταν υποψήφια των Ρεπουμπλικανών για την 3η κογκρεσιακή περιφέρεια της Βουλής των Αντιπροσώπων των Ηνωμένων Πολιτείων, στις εκλογές του 2004.

## Παραπομπές


## Εξωτερικοί σύνδεσμοι
* 

 
Κατηγορία:Αντικυβερνήτες των Ηνωμένων Πολιτειών
Κατηγορία:Αντικυβερνήτες της Βιρτζίνια
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί επιχειρηματίες
Κατηγορία:Αφροαμερικανοί
Κατηγορία:Τζαμαϊκανές
__ΕΥΡΕΤΗΡΙΟ__
Χατζηδήμοβο

Το **Χατζηδήμοβο** (βουλγαρικά: Хаджидимово, *Χαντ*'ζ*'ίντιμοβο*) είναι κωμόπολη στην Επαρχία Μπλαγκόεβγκραντ της νοτιοδυτικής Βουλγαρίας.

Βρίσκεται κοντά στα σύνορα με την Ελλάδα, στην κοιλάδα του ποταμού Νέστου, και περιβάλλεται από την οροσειρά του Ανατολικού Ορβήλου, την Ρίλα, τον Όρβηλο, το Φαλακρό και την Δυτική Ροδόπη.

Αν και η κωμόπολη βρίσκεται σε περιοχή με μεσογειακό κλίμα, οι θερμοκρασίες πέφτουν συχνά κάτω από 0° τον χειμώνα και τα καλοκαίρια είναι θερμά με θερμοκρασίες που μερικές φορές αγγίζουν τους 45° Κελσίου.

Η εθνοτική σύνθεση περιλαμβάνει 2.336 Βούλγαρους και 263 Ρομά.

## Παραπομπές


## Εξωτερικοί σύνδεσμοι
* 

Κατηγορία:Συνοριακές διελεύσεις Ελλάδας-Βουλγαρίας
Ενοχοποίηση του θύματος

250px|μικρογραφία|Διαδήλωση κατά της ενοχοποίησης των θυμάτων βιασμού
**Ενοχοποίηση του θύματος** (Αγγλικά:**victim blaming**) ονομάζεται η κατάσταση κατά την οποίαν το θύμα ενός εγκλήματος ή οποιασδήποτε παράνομης πράξης θεωρείται εξ ολοκλήρου ή εν μέρει υπαίτιο.  Εντάσσεται στη γενικότερη αντίληψη ότι τα θύματα είναι με οποιονδήποτε τρόπο καθίστανται υπεύθυνα για τις ενέργειες των παραβατών, όπως τα θύματα ενδοοικογενειακής βίας και σεξουαλικών εγκλημάτων, με τα τελευταία να τους αποδίδονται ευθύνες για τον τρόπο ένδυσής τους.

Ο ψυχολόγος Γουίλιαμ Ράιαν επινόησε τη φράση «κblaming the victim» στο βιβλίο του το 1971 με αυτόν τον τίτλο. Στο βιβλίο, ο Ράιαν περιέγραψε την ενοχοποίηση των θυμάτων ως μια ιδεολογία που χρησιμοποιείται για να δικαιολογήσει τον ρατσισμό και την κοινωνική αδικία εναντίον των Αφροαμερικανών. Ο Ryan έγραψε το βιβλίο για να αντικρούσει το έργο του Daniel Patrick Moynihan του 1965 *The Negro Family: The Case for National Action*. Η κριτική του Ράιαν αντέκρουσε τις θεωρίες Moynihan ως προσπάθειες απόδοσης ευθύνης για τη φτώχεια από κοινωνικούς δομικούς παράγοντες στις συμπεριφορές και τα πολιτισμικά πρότυπα των φτωχών.

Αν και ο Ράιαν έκανε κατέστησε τη φράση δημοφιλή, άλλοι μελετητές είχαν εντοπίσει το φαινόμενο της ενοχοποίησης των θυμάτων. Το 1947 ο Theodor W. Adorno όρισε αυτό που αργότερα θα ονομαζόταν «blaming the victim», ως «ένα από τα πιο απαίσια χαρακτηριστικά του φασιστικού χαρακτήρα».

## Παραπομπές


Κατηγορία:Βιασμός
Κατηγορία:Ψυχολογική κακοποίηση
Κατηγορία:Προκαταλήψεις
Κατηγορία:Εκφοβισμός
Κατηγορία:Ανθρώπινη συμπεριφορά
Κατηγορία:Σεξουαλική κακοποίηση
Κατηγορία:Ναρκισσισμός
Κατηγορία:Θυματολογία
Ταλέρο Ερυθραίας

μικρογραφία|Νόμισμα του ενός ταλέρο τού 1891. Επιγρ.: UΜBERTO I RE D' ITALIA 1891 / COLONIA ERITREA, L 5, TALLERO.

Το **ταλέρο**, ιταλ. *tallero*, ήταν το νόμισμα της Ερυθραίας μεταξύ 1890 και 1921. Υποδιαιρείτο σε 5 λίρες, η καθεμία από 100 λεπτά (centesimi). Η λίρα ήταν ισοδύναμη με την ιταλική λίρα.

Τα νομίσματα αυτά των πέντε λιρών, χαραγμένα από τον Φιλίππο Σπεράντσα, απεικονίζουν τον Ουμβέρτο Α΄ της Ιταλίας με τα γράμματα UMBERTO I RE D' ITALIA · 1896 στην εμπρός όψη και έναν αετό με θυρεό στο στήθος του στην πίσω όψη. Ζυγίζουν 28,1250 γραμ. με πραγματικό βάρος αργύρου 0,7234 ουγγιές καθαρότητας 0,800 και έχουν διάμετρο 40 χλστ. με πάχος 3,1 χλστ.  

Από το 1885 τα χαρτονομίσματα σε λιρέτες εκδίδοντο από τις Ιταλικές αποικιακές αρχές. Το 1890 εισήχθη το αργυρό ταλέρο, με σχέδιο από το τάλερ της Μαρίας Θηρεσίας (μαζί με 1//2, 1 και 2 λίρες). Το τελευταίο ταλέρο κόπηκε το 1918. Το 1921 το ταλέρο εγκαταλείφθηκε και το Ιταλικό νόμισμα κυκλοφορούσε μόνο του, έως ότου κυκλοφόρησαν τραπεζογραμμάτια σε λίρες το 1938  .

## Βιβλιογραφικές αναφορές


 
Κατηγορία:Ιστορία της Ερυθραίας
Κατηγορία:Οικονομία της Ερυθραίας
Άγιοι Θεόδωροι Χαλκιδικής

Οι **Άγιοι Θεόδωροι** είναι οικισμός της τοπικής κοινότητας Μεταγκιτσίου, της δημοτικής ενότητας και δήμου Σιθωνίας, της περιφερειακής ενότητας (τέως νομού) Χαλκιδικής, στην περιφέρεια Κεντρική Μακεδονίας, σύμφωνα με το πρόγραμμα *Καλλικράτης*. 

Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Χαλκιδικής του νομού Χαλκιδικής, στο γεωγραφικό διαμέρισμα Μακεδονίας. 
## Γεωγραφικά στοιχεία
Οι Άγιοι Θεόδωροι είναι πεδινός οικισμός, στον βορειοδυτικό μυχό του κόλπου Κασσάνδρας, σε μέσο σταθμικό υψόμετρο 70 μέτρα.  Απέχει 41 χιλιόμετρα περίπου Α.ΝΑ. του Πολύγυρου.   
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1991 και προσαρτήθηκε στην κοινότητα Μεταγκιτσίου. Με το ΦΕΚ 244Α - 4/12/1997 αποσπάστηκε από την κοινότητα Μεταγκιτσίου και προσαρτήθηκε στον δήμο Σιθωνίας. 
## Αξιοθέατα
*Το ξωκκλήσι Μεταμόρφωσης του Σωτήρος, στη θέση «Τουρκόβιγλα», νοτιοδυτικά του οικισμού, με εξαιρετική θέα στον Σιγγιτικό
*Οι παραλίες «Γυαλάκια», Αγίων Θεοδόρων («Μεταγκίτσι»), «Γεροντοκόρες» και «Κοκκαλάς». 
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Δομή, 2002-4
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Χωριά της περιφερειακής ενότητας Χαλκιδικής
Κατηγορία:Δήμος Σιθωνίας
Πουέντ-Νουάρ (Δημοκρατία του Κονγκό)

Το **Πουέντ-Νουάρ** ή **Ντζιντζί** (γαλλ. *Pointe-Noire*, κονγκ. *Njinji*) είναι η δεύτερη μεγαλύτερη σε πληθυσμό πόλη της Δημοκρατίας του Κονγκό, μετά την πρωτεύουσα Μπραζαβίλ. Από το 2004 αποτελεί και αυτόνομο διαμέρισμα της χώρας, ενώ μέχρι τότε ήταν η πρωτεύουσα του Διαμερίσματος Κουιλού. Είναι κτισμένη σε μια προεξοχή της ξηράς ανάμεσα στον μικρό Κόλπο του Πουέν Νουάρ και τον ανοικτό Ατλαντικό Ωκεανό. Το Πουέν Νουάρ μαζί με το λιμάνι του αποτελεί το κυριότερο εμπορικό κέντρο της χώρας και το 2007 είχε 715.334 κατοίκους, ενώ η μητροπολιτική περιοχή του έχει περισσότερους από 1 εκατομμύριο.

## Ιστορία
Η ονομασία «Πουέν Νουάρ», που στη γαλλική γλώσσα σημαίνει «Μαύρο Ακρωτήριο», προήλθε από τους Πορτογάλους εξερευνητές θαλασσοπόρους, οι οποίοι είδαν έναν όγκο μαύρων βράχων εκεί το 1484. Από τότε η θέση, γνωστή στην πορτογαλική γλώσσα ως **Πόντα Νέγκρα** (*Ponta Negra*), έγινε σημείο αναφοράς για τη ναυσιπλοΐα και το 1883 έγινε ένα μικρό ψαροχώρι, αφότου οι Γάλλοι υπέγραψαν μια συνθήκη με τους ιθαγενείς (Βασίλειο του Λοάνγκο).

Το 1910 δημιουργήθηκε η Γαλλική Ισημερινή Αφρική (*Afrique équatoriale française*, AEF) και επιτράπηκε στις γαλλικές εταιρείες να εκμεταλλευθούν τους πόρους του Μέσου Κονγκό. Σύντομα έγινε απαραίτητο να κατασκευασθεί σιδηροδρομική γραμμή που θα συνέδεε την Μπραζαβίλ (το τερματικό σημείο της ποτάμιας ναυσιπλοΐας στους ποταμούς Κονγκό και Ουμπάνγκι) με την ακτή του Ατλαντικού. Καθώς η θέση του τέρματος της γραμμής στη θάλασσα έπρεπε να επιτρέπει την κατασκευή ενός βαθιού λιμανιού, οι αρχές επέλεξαν το 1923 τη θέση του Πόντα Νέγκρα αντί της Λιμπρεβίλ (όπως ήταν το αρχικό όραμα).

Από εκεί και πέρα, η ανάπτυξη του Πουέν Νουάρ υπήρξε γρήγορη. Το 1927 είχε περίπου 3.000 κατοίκους, το 1950 είχε 20 χιλιάδες και το 1994 είχε 360.000. Το 1932 κατασκευάσθηκε το αεροδρόμιο, το 1934 ολοκληρώθηκε η κατασκευή του σιδηροδρόμου και το 1936 ανεγέρθηκε το πρώτο νοσοκομείο. Το 1950 η πόλη έγινε πρωτεύουσα του Γαλλικού Κονγκό, ενώ η Μπραζαβίλ ήταν η πρωτεύουσα ολόκληρης της AEF. Το 1957 το Γαλλικό Κονγκό μετονομάσθηκε σε «Δημοκρατία του Κονγκό», αν και δεν ήταν ακόμα ανεξάρτητη χώρα. Ωστόσο, οι ταραχές που σημειώθηκαν κατά τις βουλευτικές εκλογές του 1958 οδήγησαν στην απόφαση να μεταφερθεί η πρωτεύουσα στην Μπραζαβίλ, καθώς το Πουέν Νουάρ ελεγχόταν από την αντιπολίτευση. Ραγδαία ήταν η αύξηση του πληθυσμού μετά τις ανακαλύψεις κοιτασμάτων πετρελαίου περί το 1980, οπότε η Elf Aquitaine ανέγειρε διυλιστήριο.

## Παραπομπές


## Πηγές
* Decalo S., Thompson V. & Adloff R.: *Historical dictionary of Congo*, σσ. 244-245, εκδ. The Scarecrow Press Inc., ΗΠΑ 1984

## Εξωτερικοί σύνδεσμοι
* 

Πουεν Νουαρ
Ντολιζί

Το **Ντολιζί** (γαλλ. *Dolisie*), γνωστό ως **Λουμπομό** (*Loubomo* ή *Lubomo*) από το 1975 μέχρι το 1991, είναι η τρίτη μεγαλύτερη σε πληθυσμό πόλη της Δημοκρατίας του Κονγκό, μετά την πρωτεύουσα Μπραζαβίλ και το Πουέντ-Νουάρ. Βρίσκεται στο νοτιοδυτικό Διαμέρισμα Νιαρί, του οποίου είναι η πρωτεύουσα. Αποτελεί σημαντικό εμπορικό κέντρο και στη απογραφή του 2007 είχε πληθυσμό 83.798 κατοίκους.

## Ιστορία
Η πόλη ιδρύθηκε το 1934 ως σταθμός στη σιδηροδρομική γραμμή Μπραζαβίλ-Ατλαντικού στο ανατολικό άκρο της παραλιακής ζούγκλας και πήρε το όνομά της από το επώνυμο του Αλμπέρ Ντολιζί, ενός υπασπιστή του Πιερ Σαβορνιάν ντε Μπραζά. Το Ντολιζί αναπτύχθηκε εξαιτίας του σιδηροδρόμου και το 1972 είχε 20 χιλιάδες κατοίκους. Ο Εμφύλιος Πόλεμος της Δημοκρατίας του Κονγκό (1997-1999) προκάλεσε ρεύμα εσωτερικής μεταναστεύσεως από την ύπαιθρο προς τις πόλεις και ο πληθυσμός του Ντολιζί αυξήθηκε σημαντικά από τότε.

## Παραπομπές


## Πηγές
* Decalo S., Thompson V. & Adloff R.: *Historical dictionary of Congo*, σελ. 180, εκδ. The Scarecrow Press Inc., ΗΠΑ 1984

Ντολιζι
Κέλι Λέφλερ

Η **Κέλι Λιν Λέφλερ** (αγγλικά: *Kelly Lynn Loeffler*, 27 Νοεμβρίου 1970), είναι Αμερικανίδα επιχειρηματίας και πολιτικός, που υπηρέτησε ως Γερουσιαστής των Ηνωμένων Πολιτειών για την πολιτεία της Τζόρτζια από τον Ιανουάριο του 2020 έως το 2021. Είναι μέλος του Ρεπουμπλικανικού Κόμματος.  

Προηγουμένως, η Λέφλερ, ήταν διευθύνουσα σύμβουλος (CEO) της Bakkt (θυγατρικής της πολυεθνικής εταιρείας συναλλαγών Intercontinental Exchange). Επίσης, είναι συνιδιοκτήτρια της επαγγελματικής ομάδας καλαθοσφαίρισης στην Τζόρτζια "Atlanta Dream", της WNBA. Επιπλέον, ο σύζυγός της, είναι ο δισεκατομμυριούχος και πρόεδρος και διευθύνων σύμβουλος του Χρηματιστηρίου της Νέας Υόρκης (NYSE) Τζέφρι Σπρέτσερ.

Διορίστηκε στο αξίωμα της Γερουσιαστή, τον Δεκέμβριο του 2019, από τον Κυβερνήτη Μπράιαν Κεμπ, ύστερα από την παραίτηση του Γερουσιαστή Τζόνι Ίζακσον. Στις εκλογές του 2020-2021 στην Τζόρτζια, ηττήθηκε οριακά με 49.0% έναντι 51.0% του Δημοκρατικού Ράφαελ Γουόρνοκ. Στις 20 Ιανουαρίου 2021, έληξε η θητεία της.

## Παραπομπές


 
Κατηγορία:Τζόρτζια
Κατηγορία:Δεύτερη προεδρία του Ντόναλντ Τραμπ
Κατηγορία:Γερουσιαστές των ΗΠΑ
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί επιχειρηματίες
__ΕΥΡΕΤΗΡΙΟ__
Σούζαν Γουτσίτσκι

Η **Σούζαν Νταϊάν Γουτσίτσκι** (αγγλικά: Susan Diane Wojcicki· 5 Ιουλίου 1968 - 9 Αυγούστου 2024) ήταν Πολωνοαμερικανίδα πρώην διευθύνουσα σύμβουλος του YouTube. Ασχολήθηκε με τον κλάδο της τεχνολογίας για πάνω από 20 χρόνια.

Η Γουτσίτσκι συμμετείχε στην ίδρυση της Google και έγινε η πρώτη διευθύντρια μάρκετινγκ της Google το 1999. Αργότερα ηγήθηκε της διαδικτυακής διαφημιστικής επιχείρησης της εταιρείας και τέθηκε επικεφαλής της αρχικής υπηρεσίας βίντεο της Google. Αφού παρατήρησε την επιτυχία του YouTube, η Γουτσίτσκι πρότεινε την εξαγορά του YouTube από την Google το 2006. Υπηρέτησε ως Διευθύνουσα Σύμβουλος του YouTube από το 2014 έως το 2023.

Η Γουτσίτσκι είχε εκτιμώμενη περιουσία 815 εκατομμυρίων δολαρίων.

Απεβίωσε από καρκίνο του πνεύμονα στις 9 Αυγούστου 2024, σε ηλικία 56 ετών.

## Παραπομπές


## Εξωτερικοί σύνδεσμοι
* 

Κατηγορία:YouTube
Κακοκαιρία Μήδεια

250px|μικρογραφία|Σημαντική χιονόστρωση στο κέντρο της Αθήνας την 16η Φεβρουαρίου 2021.
**Μήδεια** ονομάστηκε το κύμα ψύχους (κοινώς, ο χιονιάς) στην Ελλάδα που ξεκίνησε στις 13 Φεβρουαρίου 2021 και διήρκεσε έως τις 16 Φεβρουαρίου. Η κακοκαιρία χαρακτηρίστηκε από χαμηλές θερμοκρασίες (μέχρι -19&nbsp;°C στη Φλώρινα, θυελλώδεις ανέμους μέχρι 97 χιλιόμετρα την ώρα και έντονες χιονοπτώσεις, οι οποίες, στις περισσότερες περιοχές της Αττικής, Βοιωτίας και Εύβοιας, ήταν οι ισχυρότερες από το 2008. Το φαινόμενο είχε ως αποτέλεσμα να χάσουν τη ζωή τους τρεις άνθρωποι.

Οι περιοχές που επλήγησαν από το κύμα ψύχους ήταν αρκετές, με το χιόνι να φτάνει σε παραθαλάσσιες περιοχές της ηπειρωτικής Ελλάδος και με ορισμένες εξαιρέσεις, στα νησιά του Αιγαίου και στην Κρήτη. Η χιονόπτωση σε αυτές τις περιοχές ήταν ιδιαίτερα ισχυρή σύμφωνα με την Εθνική Μετεωρολογική Υπηρεσία (ΕΜΥ), καθώς αυτές οι περιοχές σπάνια βλέπουν χιόνι. Κατά τη διάρκεια του φαινομένου, το χιόνι έπληξε έντονα τις περιοχές της Αττικής, της Βοιωτίας και της Εύβοιας.

Το ακραίο αυτό καιρικό σύστημα προκάλεσε παρακώλυση στις θαλάσσιες και οδικές συγκοινωνίες, με τις καιρικές συνθήκες να καθιστούν ορισμένους δρόμους απροσπέλαστους και να προκαλείται ακύρωση ή αναβολή πτήσεων και δρομολογίων πλοίων. Σύμφωνα με εκπρόσωπο του Πυροσβεστικού σώματος, η υπηρεσία έλαβε αυξημένο αριθμό κλήσεων για απεγκλωβισμό ανθρώπων από τα οχήματά τους που ζητούσαν μεταφορά σε ασφαλή τοποθεσία. Ορισμένα οχήματα φέρεται να εγκαταλείφθηκαν στους κλειστούς αυτοκινητόδρομους.

Διακοπή ρεύματος προκάλεσε ο καιρός στην Αθήνα και σε ορισμένα προάστια. Σύμφωνα με το Πυροσβεστικό Σώμα Ελλάδας, οι διακοπές ρεύματος σταμάτησαν προσωρινά την εμβολιαστική δράση κατά του COVID-19.

Το καιρικό σύστημα έφερε ασυνήθιστα χαμηλές θερμοκρασίες και η πιο κρύα ημέρα που καταγράφηκε ήταν η 16η Φεβρουαρίου. Η χαμηλότερη θερμοκρασία καταγράφηκε ήταν -19&nbsp;°C στη Φλώρινα. Στις 16 Φεβρουαρίου, οι θερμοκρασίες που καταγράφηκαν ήταν στους -0,8&nbsp;°C στο κέντρο της Αθήνας, −0,7&nbsp;°C  στον Άλιμο και −0,6&nbsp;°C  στον Πειραιά.

## Παραπομπές


Κατηγορία:Κύματα ψύχους στην Ευρώπη
Κατηγορία:Μήδεια
Αχμέντ Ραντί

Ο **Αχμέντ Ραντί** (20 Απριλίου 1964 – 21 Ιουνίου 2020) ήταν Ιρακινός διεθνής ποδοσφαιριστής που αγωνιζόταν ως επιθετικός. Ψηφίστηκε ως ο καλύτερος Ασιάτης ποδοσφαιριστής της χρονιάς το 1988, ο πρώτος νικητής στην ιστορία του θεσμού.

## Καριέρα

Ο Ραντί άρχισε να δημιουργεί επιτυχημένη καριέρα όταν έφυγε από την ομάδα Αλ Ζαβράα για να ενταχθεί στην ανερχόμενη δύναμη του ιρακινού ποδοσφαίρου Αλ Ρασίντ με την οποία κατέκτησε το νταμπλ δύο συνεχόμενες χρονιές. Οδήγησε τον σύλλογο στον τελικό του Ασιατικού Πρωταθλήματος Συλλόγων το 1988–89, χάνοντας από την ομάδα του Κατάρ Αλ Σαντ στο εκτός έδρας γκολ. Αργότερα πέρασε τέσσερα χρόνια στο Κατάρ πριν τελειώσει την καριέρα του με την πρώτη του ομάδα.

Έκανε το ντεμπούτο του για την Εθνική Ιράκ σε αγώνα με αντίπαλο την Ιορδανία στις 21 Φεβρουαρίου 1982. Σημείωσε 8 γκολ στα προκριματικά του Παγκοσμίου Κυπέλλου του 1986, οδηγώντας το Ιράκ για πρώτη φορά σε τελική φάση Παγκοσμίου Κυπέλλου, στο Μεξικό. Ο Ραντί σημείωσε το μοναδικό γκολ του Ιράκ στο Παγκόσμιο Κύπελλο με ένα χαμηλό σουτ στη γωνία των διχτυών στον αγώνα με το Βέλγιο στην ήττα με 2–1. Παραμένει ο μόνος ποδοσφαιριστής του Ιράκ που έχει σκοράρει σε τελική φάση παγκόσμιας διοργάνωσης.

Με το Ιράκ κέρδισε δύο Αραβικά Κύπελλα, ένα χρυσό μετάλλιο σε Ασιατικούς Αγώνες και ένα Κύπελλο Κόλπου το 1988 (όπου ήταν και πρώτος σκόρερ με 4 γκολ), ενώ συμμετείχε με το Ιράκ στους Ολυμπιακούς Αγώνες το 1988, σκοράροντας από ένα γκολ σε αγώνες με τη Ζάμπια (αποτέλεσμα 2–2) και τη Γουατεμάλα (νίκη του Ιράκ με 3–2). Συνολικά σημείωσε 62 γκολ σε 121 διεθνείς συμμετοχές. Το 2000 ψηφίστηκε 9ος καλύτερος Ασιάτης ποδοσφαιριστής του 20ού αιώνα από την IFFHS.

Μετά την αποχώρησή του από την ενεργό δράση ακολούθησε προπονητική καριέρα για τέσσερα μόνο χρόνια. Το 1999 έγινε πρόεδρος της ομάδας που τον ανέδειξε, Αλ Ζαβράα. Στη δεκαετία του 2010 ασχολήθηκε με την πολιτική χωρίς επιτυχία.

## Τίτλοι και διακρίσεις

**Αλ Ζαβράα ΣΚ**
* Πρωτάθλημα Ιράκ (2) : 1990–91, 1998–99
* Κύπελλο Ιράκ (6) : 1981–82, 1989–90, 1990–91, 1992–93, 1997–98, 1998–99
**Αλ Ρασίντ**
* Πρωτάθλημα Ιράκ (3) : 1986–87, 1987–88, 1988–89
* Κύπελλο Ιράκ (2) : 1987–88, 1988–89
**Ιράκ**
* Ασιατικοί αγώνες : 1982
* Αραβικό Κύπελλο (2) : 1985, 1988
* Κύπελλο Αραβικού Κόλπου : 1988
**Ατομικές διακρίσεις**
* Πρώτος σκόρερ πρωταθλήματος Ιράκ : 1985–86
* Πρώτος σκόρερ Κυπέλλου Αραβικού Κόλπου : 1988
* Καλύτερος Ασιάτης ποδοσφαιριστής : 1988
* IFFHS : 9ος καλύτερος Ασιάτης ποδοσφαιριστής του 20ού αιώνα

## Παραπομπές


## Εξωτερικοί σύνδεσμοι
*  

Κατηγορία:Ιρακινοί ποδοσφαιριστές
Κατηγορία:Ποδοσφαιριστές Εθνικής Ιράκ
Κατηγορία:Ποδοσφαιριστές Αλ Ζαβράα ΣΚ
Κατηγορία:Ποδοσφαιριστές Αλ Γουακρά ΣΚ
Κατηγορία:Ποδοσφαιριστές Πρωταθλήματος Κατάρ 
Κατηγορία:Ξένοι ποδοσφαιριστές στο Κατάρ
Κατηγορία:Ποδοσφαιριστές Παγκοσμίου Κυπέλλου 1986
Κατηγορία:Ποδοσφαιριστές στους Θερινούς Ολυμπιακούς Αγώνες 1988
Κατηγορία:Νικητές βραβείου Ασιάτη Ποδοσφαιριστή της Χρονιάς
Κατηγορία:FIFA Century Club
Κατηγορία:Επιθετικοί ποδοσφαιριστές
DS 7 Crossback

Το **DS 7 Crossback** είναι ένα κόμπακτ πολυτελές crossover SUV που κατασκευάζεται από τη γαλλική αυτοκινητοβιομηχανία DS Automobiles, που είναι η πολυτελής θυγατρική της επίσης γαλλικής Citroën. Το μοντέλο παρουσιάστηκε για πρώτη φορά στον Τύπο στις 28 Φεβρουαρίου 2017 και η δημόσια πρεμιέρα του έλαβε χώρα στο 87ο Σαλόνι Αυτοκινήτου της Γενεύης τον Μάρτιο του 2017. Ακολούθησαν οι εκδόσεις ντίζελ, που κυκλοφόρησαν τον Ιανουάριο του 2018.

## Βασικά στοιχεία
Το συγκεκριμένο SUV βασίζεται στην πλατφόρμα EMP2 platform του Groupe PSA, στην οποία βασίζεται και το Citroën C5 Aircross. Αν και δεν είναι το πρώτο, χρονολογικά, SUV της εταιρείας πολυτελείας DS Automobiles, καθώς προηγήθηκε το DS 6 (2014 - 2020), ωστόσο είναι το πρώτο που διατίθεται και στην Ευρώπη.

Τον Ιούνιο του 2022, παρουσιάστηκε μια ανανεωμένη έκδοση της σειράς, που κυκλοφόρησε στην αγορά ως **DS 7** σκέτο. 

Για την ορκωμοσία του στις 14 Μαΐου 2017, ο Γάλλος πρόεδρος Εμανουέλ Μακρόν επέλεξε ένα DS 7 Crossback ως προεδρικό του όχημα. Το **DS 7 Crossback Présidentielle** κατασκευάστηκε ειδικά για τον σκοπό αυτό.

## Υβριδική έκδοση

Αρχείο:DS 7 Crossback E-Tense IMG 2556.jpg|DS 7 Crossback E-Tense
Αρχείο:DS 7 Crossback E-Tense IMG 2552.jpg|Το πίσω μέρος του E-Tense
Αρχείο:DS 7 Crossback E-Tense Auto Zuerich 2021 IMG 0588.jpg|Το σαλόνι


## Αναφορές


## Εξωτερικοί σύνδεσμοι
* Η επίσημη ελληνική ιστοσελίδα του DS 7 Crossback
* www.autotriti.gr/ Δοκιμή: DS 7 Crossback
* Andro.gr/ Driven: η γαλλική φινέτσα της DS 7 Crossback E-Tense 225

Κατηγορία:Μοντέλα DS
Κατηγορία:Αυτοκίνητα SUV
Κατηγορία:Αυτοκίνητα πολυτελείας
Κατηγορία:Γαλλικά αυτοκίνητα
Κατηγορία:Υβριδικά ηλεκτρικά αυτοκίνητα
Κατάλογος τραγουδιών στην κορυφή του Billboard Hot 100 (1972)

To ''Billboard'' Hot 100 είναι ένας μουσικός κατάλογος επιτυχιών που κατατάσσει τα τραγούδια που παίζονται στις Ηνωμένες Πολιτείες. 

Το έτος 1972 συνολικά 18 καλλιτέχνες ή συγκροτήματα πέτυχαν να έχουν τραγούδι τους στην πρώτη θέση του καταλόγου επιτυχιών, όπως οι Ντον ΜακΛιν, Αλ Γκριν, Nilsson, Νιλ Γιανγκ, America, Ρομπέρτα Φλακ, The Chi-Lites, The Staple Singers, Σάμι Ντέιβις τζούνιορ, Μπιλ Γουίδερς, Τζίλμπερτ Ο' Σάλιβαν, Looking Glass, Μακ Ντέιβις, Τσακ Μπέρι, Τζόνι Νας, Έλεν Ρέντι και Μπίλι Πολ. Ο Μάικλ Τζάκσον, έχοντας ανεβεί προηγουμένως στην κορυφή με το συγκρότημα The Jackson 5, επίσης είχε ένα τραγούδι του στην πρώτη θέση ως σόλο καλλιτέχνης. 

## Παραπομπές


## Πηγές
**[[Φρεντ Μπρόνσον|Fred Bronson]]'s Billboard Book of Number 1 Hits, 5th Edition* ()
**[[Joel Whitburn]]'s Top Pop Singles 1955-2008, 12 Edition* ()

## Εξωτερικοί σύνδεσμοι
* Ιστορικό Αρχείο του Αμερικανικού Ραδιοφώνου σχεδόν όλων των περιοδικών *Billboard* μεταξύ 1920 και 2016

1972
Πυθωνίδες

Οι **πυθωνίδες** (***Pythonidae***) είναι οικογένεια από μη δηλητηριώδη φίδια, που απαντώνται στην Αφρική, την Ασία και την Αυστραλία. Μεταξύ των ειδών που ανήκουν στην οικογένεια συγκαταλέγονται μερικά από τα μεγαλύτερα φίδια που υπάρχουν. Σήμερα ταξινομούνται στις πυθωνίδες 10 γένη and 42 είδη, που ονομάζονται ομαδικά ανεπισήμως και «πύθωνες».

## Γεωγραφική κατανομή
Πυθωνίδες βρίσκονται στην Υποσαχάρια Αφρική, το Νεπάλ, την Ινδία, το Μπανγκλαντές, τη Σρι Λάνκα, τη Νοτιοανατολική Ασία, το νοτιοανατολικό Πακιστάν, τη νότια Κίνα, τις Φιλιππίνες και την Αυστραλία.

## Συμπεριφορά και διατροφή
[left|225px|thumb|[Μαυροκέφαλος πύθων]]
Τα περισσότερα είδη της οικογένειας είναι ενεδρεύοντες θηρευτές, μένοντας συνήθως ακίνητα σε καλυμμένη θέση και πέφτοντας αιφνίδια σε λεία που περνά κοντά τους. Οι επιθέσεις τους εναντίον ανθρώπων, αν και είναι γνωστό ότι συμβαίνουν, είναι εξαιρετικά σπάνιες.

thumb|Κρανίο πύθωνα
Οι πύθωνες έχουν μυτερά και καμπυλωμένα προς τα πίσω δόντια, σε 4 σειρές στην άνω σιαγόνα και 2 σειρές στην κάτω σιαγόνα. Με αυτά συγκρατούν τη λεία τους, την οποία κατόπιν σκοτώνουν με σύσφιγξη, τυλιγόμενοι γύρω της. Αντίθετα με τη διαδεδομένη άποψη, ακόμα και τα μεγαλύτερα είδη όπως ο *[[Malayopython reticulatus]]*, δεν συνθλίβουν τη λεία τους, στην οποία δεν έχει ποτέ παρατηρηθεί καν ανιχνεύσιμη παραμόρφωση τη στιγμή που την καταπίνουν. Η ταχύτητα με την οποία τυλίγουν το θύμα τους είναι εντυπωσιακή και η δύναμη που ασκούν μεγάλη, αλλά ο θάνατος της λείας προκαλείται από καρδιακή ανακοπή.

Τα μεγαλύτερα σε μέγεθος είδη τρώνε συνήθως ζώα που έχουν περίπου το μέγεθος μιας κατοικίδιας γάτας, αλλά είναι γνωστό ότι κάποιες φορές τρώνε σαφώς μεγαλύτερα ζώα. Π.χ. κάποια μεγάλα ασιατικά είδη έχουν παρατηρηθεί να επιτίθενται σε ενήλικα ελάφια, ενώ ο αφρικανικός πύθωνας των βράχων (*Python sebae*) επιτίθεται κάποτε σε αντιλόπες. Το 2017 ένας άνθρωπος κατασπαράχθηκε από πύθωνα στο Σουλαουέζι της Ινδονησίας. Η λεία καταπίνεται ολόκληρη και μπορεί να χρειασθούν αρκετές ημέρες, ακόμα και εβδομάδες, για την πλήρη πέψη της.

## Αναπαραγωγή
Οι πυθωνίδες είναι ωοτόκα ζώα και σε αυτό ξεχωρίζουν από τους βόες, οι περισσότεροι των οποίων είναι ωοζωοτόκα. Αφού γεννήσουν τα αβγά τους, οι θηλυκές πυθωνίδες τα επωάζουν μέχρι που να εκκολαφθούν, στα περισσότερα είδη. Αυτό το επιτυγχάνουν, παρότι ψυχρόαιμα ζώα, προκαλώντας «τρέμουλο» στους ισχυρούς μυς τους, κάτι που υψώνει τη θερμοκρασία του σώματός τους, μεταδίδοντας έτσι θερμότητα στα αβγά. Η διατήρηση των αβγών σε σταθερή θερμοκρασία είναι ουσιώδης για την κανονική ανάπτυξη των εμβρύων. Κατά την περίοδο της επωάσεως τα θηλυκά  δεν τρώνε και αφήνουν για λίγο την επώαση προκειμένου να λιαστούν όπως τα περισσότερα ερπετά, ώστε να υψώσουν τη θερμοκρασία του σώματός τους.

## Παραπομπές


## Εξωτερικοί σύνδεσμοι
* Οι πυθωνίδες στη βάση δεδομένων *reptarium.cz*
* Οι πύθωνες (πυθωνίδες) στο Answers.com.
Ζόρζε Σεμπάιου

Ο **Ζόρζε Φερνάντου Μπράνκου ντε Σεμπάιου** (πορτογ. *Jorge Fernando Branco de Sampaio*, 18 Σεπτεμβρίου 1939 – 10 Σεπτεμβρίου 2021) ήταν Πορτογάλος πολιτικός και δικηγόρος, που διετέλεσε Πρόεδρος της Πορτογαλίας (ο 18ος χρονολογικά), από το 1996 μέχρι το 2006. Υπήρξε μέλος του Σοσιαλιστικού Κόμματος της χώρας του και πρόεδρός του από το 1989 έως 1992. Επίσης ήταν δήμαρχος της Λισαβόνας από το 1990 μέχρι το 1995.

Ο Σεμπάιου αντιτάχθηκε στη δικτατορία του «Νέου Κράτους». Συμμετείχε στη φοιτητική κρίση της δεκαετίας του 1960s και ως δικηγόρος υπερασπιζόταν πολιτικούς κρατουμένους. Ως Πρόεδρος της Πορτογαλίας διεδραμάτισε σημαντικό ρόλο στην Κρίση του Ανατολικού Τιμόρ του 1999 και υπό την προεδρία του η Πορτογαλία παρέδωσε στην Κίνα το τελευταίο της έδαφος στην Ασία, την αποικία του Μακάου.

## Παραπομπές


## Εξωτερικοί σύνδεσμοι
* Προσωπικός ιστότοπος (στην αγγλική)

Κατηγορία:Πρόεδροι της Πορτογαλίας
Σβέιν Μπγιέρνσεν

Ο **Σβέιν Μπγιέρνσεν** (ισλανδ. *Sveinn Björnsson*, ισλανδ. προφορά «Σβέιτν Πγιέσεν», 27 Φεβρουαρίου 1881 – 25 Ιανουαρίου 1952) ήταν ο πρώτος στην ιστορία Πρόεδρος της Ισλανδίας, που κατείχε το αξίωμα αυτό από τις 17 Ιουνίου 1944 μέχρι τον θάνατό του. Παραμένει μέχρι σήμερα ο μοναδικός πρόεδρος της χώρας που πέθανε όταν ακόμα ήταν εν ενεργεία πρόεδρος.

Ο Μπγιέρνσεν γεννήθηκε στην Κοπεγχάγη και πήρε πτυχίο νομικής από το Πανεπιστήμιο της Κοπεγχάγης το 1907. Επί πολλά έτη ήταν εισαγγελέας στο Ρέικιαβικ, φθάνοντας το 1919 στην υψηλή θέση του Εισαγγελέως του Εθνικού Ανώτατου Δικαστηρίου. Πριν και μετά από τη θέση αυτή είχε διατελέσει και μέλος του Αλθίνγκι για δύο σύντομες θητείες (1914-1915 και 1919-1920). Διετέλεσε επίσης πρόεδρος του δημοτικού συμβουλίου του Ρέικιαβικ, το διάστημα 1918-1920. Τα επόμενα έτη διετέλεσε αντιπρόσωπος της Ισλανδίας στη Δανία.

Η γερμανική κατοχή της Δανίας από το 1940 είχε ως αποτέλεσμα την de facto αυτονομία της Ισλανδίας, οπότε ο Σβέιν Μπγιέρνσεν εκλέχθηκε Αντιβασιλέας της Ισλανδίας (στη θέση του βασιλέως της Δανίας) τρεις φορές από το 1941 μέχρι το 1943. Τον Ιούλιο του 1941, αμερικανικά στρατεύματα αποβιβάσθηκαν στην Ισλανδία μετά από πρόσκληση της κυβερνήσεώς του. Ως ο πρώην αντιβασιλέας, ο Σβέιν Μπγιέρνσεν ήταν φυσιολογικό να εκλεγεί από το Αλθίνγκι και Πρόεδρος της Δημοκρατίας ευθύς μετά την ανακήρυξη της ανεξάρτητης Δημοκρατίας της Ισλανδίας το 1944. Η πρώτη του θητεία διάρκεσε μόλις ένα έτος, καθώς ο λαός της χώρας έπρεπε να εκλέξει απευθείας τον Προεδρό του για πρώτη φορά το 1945. Επανεκλέχθηκε ωστόσο και το 1945 και το 1949 χωρίς αντίπαλο.

Από το 1949 η κατάσταση της υγείας του ήταν άσχημη και απεβίωσε το 1952 σε ηλικία 70 ετών.

## Προσωπική ζωή και οικογένεια
Στις 2 Σεπτεμβρίου 1908 ο Σβέιν Μπγιέρνσεν νυμφεύθηκε τη Γεωργία Χάνσεν (Georgia Hansen, 1884-1957). Μαζί απέκτησαν 6 τέκνα: τον Μπγιερν (γενν. 1909), την Άννα Κατερίνε Άαγκοτ (γενν. 1911), τον Χένρικ (1914), τον Σβέιν Κρίστεν (1916), τον Έλαφουρ (1919) και την Ελιζάμπετ (1922). Εντυπωσιακό είναι το ότι ο πρωτότοκος γιος, ο Μπγιερν, όχι απλώς παρέμεινε στην κατεχόμενη από τους Γερμανούς Δανία, αλλά κατατάχθηκε στον γερμανικό στρατό και υπηρέτησε στα SS κατά τον Β΄ Παγκόσμιο Πόλεμο.

Ο Σβέιν Μπγιέρνσεν ήταν εξέχων Μασόνος, ένας από τους ιδρυτές της Στοάς Edda στο Ρέικιαβικ.

## Παραπομπές


Κατηγορία:Πρόεδροι της Ισλανδίας
Νοέλ Κουαπέλ

Ο **Νοέλ Κουαπέλ** (γαλλ. *Noël Coypel*), 1628-1707, ήταν Γάλλος ζωγράφος του μπαρόκ, ο πρώτος μιας δυναστείας ζωγράφων και σχεδιαστών που δραστηριοποιήθηκαν στη Γαλλία στα τέλη του 17ου αιώνα και κατά τον 18ο αιώνα.

## Βιογραφικά στοιχεία
Ο Νοέλ Κουαπέλ γεννήθηκε στις 25 Δεκεμβρίου 1628 στο Παρίσι και ήταν γιος καλλιτέχνη. Απέκτησε μεγάλη φήμη από πίνακες που δημιούργησε με εντολή του βασιλιά και το 1663 έγινε ακαδημαϊκός. Από το 1673 έως το 1675, υπηρέτησε ως διευθυντής της Γαλλικής Ακαδημίας στη Ρώμη. Το 1695 έγινε διευθυντής της Βασιλικής Ακαδημίας Ζωγραφικής και Γλυπτικής στο Παρίσι.

Υπήρξε παραγωγικότατος καλλιτέχνης και είναι κυρίως γνωστός ως ένας από τους κύριους ζωγράφους διακοσμητικών πινάκων για τον Λουδοβίκο ΙΔ΄ στα ανάκτορα του Κεραμεικού, του Λούβρου, του Φονταινεμπλώ και των Βερσαλλιών, είναι επίσης διάσημος για τις σημαντικές εκκλησιαστικές παραγγελίες, όπως ο γνωστός πίνακας *Το μαρτύριο του Αγίου Ιακώβου* στην Παναγία των Παρισίων.

Στιλιστικά, τα ώριμα έργα του δείχνουν την επιρροή του Σαρλ Λε Μπρεν, αλλά οι προηγούμενοι πίνακές του είχαν επηρεαστεί σε μεγάλο βαθμό από την τεχνοτροπία του Νικολά Πουσέν, και γι' αυτόν τον λόγο μερικές φορές ονομαζόταν Κουαπέλ λε Πουσέν.

Πέθανε στο Παρίσι στις 24 Δεκεμβρίου 1707 σε ηλικία 78 ετών.

Οι γιοι του Αντουάν Κουαπέλ και Νοέλ-Νικολά Κουαπέλ ήταν επίσης καταξιωμένοι ζωγράφοι.

## Επιλογή έργων

Αρχείο:Noël_Coypel,_Story_of_Hercules_-_The_Apotheosis_of_Hercules,_1700.jpg|*Η Αποθέωση του Ηρακλή* (1700)
Αρχείο:Venus_et_Adonis_-_Noël_Coypel.jpg|*Αφροδίτη και Άδωνις*,  (περ. 1700), Ρεν
Αρχείο:Noël Coypel - Abundantia, 1700.jpg|*Η Αφθονία*, (1700)
Αρχείο:Salle des gardes de la reine-SACRIFICE A JUPITER.jpg|*Θυσία στον Δία*, (1672), Βερσαλλίες
Αρχείο:Hercule et Déjanire, Noël Coypel. Musée de Versailles..jpg|*[[Ηρακλής]] και [[Δηιάνειρα]]*, Βερσαλλίες
Αρχείο:Dejanire envoyant a hercule la chemise empoisonnee - noel coype.jpg|*Η [[Δηιάνειρα]] στέλνει τον δηλητηριασμένο μανδύα στον Ηρακλή*, Βερσαλλίες
Αρχείο:Noël Coypel - Story of Apollo-Apollo and Mercury, 1688.jpg|*[[Απόλλων]] και [[Ερμής (μυθολογία)|Ερμής]]* (1688)
Αρχείο:Nero Ordering the Murder of his Mother by N. Coypel (Grenoble).jpg|*Ο [[Νέρων]] διατάζει τη δολοφονία της μητέρας του*, Μουσείο της Γκρενόμπλ
Αρχείο:Noël Coypel - Resurrection of Christ (large version).jpg|*Ανάσταση του Χριστού* (περ. 1700)
Αρχείο:La Sainte Famille.JPG|*Η Αγία Οικογένεια*
Αρχείο:Salle des gardes de la reine-SOLON SOUTENANT LA JUSTICE.jpg|*Ο [[Σόλων ο Αθηναίος|Σόλων]] υποστηρίζοντας τη Δικαιοσύνη των νόμων του ενάντια στις αντιρρήσεις των Αθηναίων*, (1672) Λούβρο
Αρχείο:Noël Coypel - Apollo Crowned by Minerva, 1667-1668.jpg|*Ο [[Απόλλων]] στέφεται από τη [[Μινέρβα]]*, (περ. 1667-1668), Λούβρο
Αρχείο:Coypel Noël - Apollon et Marsyas.jpg|*Απόλλων και [[Μαρσύας]]*, Μασσαλία
Αρχείο:Noël Coypel - Jupiter Chariot between Justice and Piety (study).jpg|*Το Άρμα του Δία μεταξύ Δικαιοσύνης και Ευσέβειας*, Βερσαλλίες


## Παραπομπές


## Εξωτερικοί σύνδεσμοι
* 

 

Κατηγορία:Γάλλοι ζωγράφοι του 17ου αιώνα
Κατηγορία:Γάλλοι ζωγράφοι του 18ου αιώνα
Κατηγορία:Ζωγράφοι του Μπαρόκ
Διφλεβία

Η **διφλεβία** (*Diphlebia*) είναι γένος εντόμων της τάξεως των οδοντόγναθων (όπως οι λιβελλούλες). Τα είδη διφλεβίας είναι γνωστά κοινώς ως «αφέντες των βράχων» (*rockmasters*). Είναι πολύ μεγάλα έντομα. Είναι όλα ιθαγενή της ανατολικής Αυστραλίας, εκτός από ένα είδος, που μπορεί να βρεθεί στη Νέα Γουινέα. Τα αρσενικά φέρουν ζωηρόχρωμα σχέδια, σε γαλάζιο ή γαλαζοπράσινο και μαύρο. Αναπαύονται με τις πτέρυγές τους απλωμένες. Οι πτέρυγες είναι συνήθως μαύρες-καφετιές ή με λευκά σημάδια.

Οι νύμφες της διφλεβίας είναι πεπλατυσμένες και διαθέτουν μακρά σακκοειδή βράγχια, που τους επιτρέπουν να αναπνέουν μέσα στο νερό. Τα μακρά συλληπτήρια χείλη τους έχουν επιμηκυμένο σκληρό εσωτερικό.

## Είδη
Σήμερα αναγνωρίζονται 5 είδη διφλεβίας, τα εξής:

* *[[Diphlebia coerulescens]]*, Tillyard, 1913 — «ζαφειρένια διφλεβία»
* *[[Diphlebia euphaeoides]]*, Tillyard, 1907 — «τροπική διφλεβία»
* *[[Diphlebia hybridoides]]*, Tillyard, 1912 — «γιγαντιαία διφλεβία»
* *[[Diphlebia lestoides]]* (Selys, 1853) — «διφλεβία των λευκών νερών»
* *[[Diphlebia nymphoides]]*, Tillyard, 1912 — «βελοκέφαλη διφλεβία»

## Παραπομπές


Διφλεβια
Άγιοι Θεόδωροι Μεσσηνίας

Οι **Άγιοι Θεόδωροι** είναι οικισμός της τοπικής κοινότητας Διαβολιτσίου, της δημοτικής ενότητας Ανδανίας, του δήμου Οιχαλίας, της περιφερειακής ενότητας (τέως νομού) Μεσσηνίας, στην περιφέρεια Πελοποννήσου, σύμφωνα με το πρόγραμμα *Καλλικράτης* 

Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Μεσσήνης του νομού Μεσσηνίας, στο γεωγραφικό διαμέρισμα Πελοποννήσου. 
## Γεωγραφία
Οι Άγιοι Θεόδωροι είναι ημιορεινός οικισμός στο Β.ΒΚ. τμήμα του νομού Μεσσηνίας, στις ΝΑ. απολήξεις του όρους Τετράζιο. Βρίσκονται λίγο βορειότερα της σιδηροδρομικής γραμμής προς Διαβολίτσι και σε μέσο σταθμικό υψόμετρο 200. Απέχουν 40 χλμ. περίπου ΒΔ. της Καλαμάτας.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1940 και προσαρτήθηκε στην κοινότητα Διαβολιτσίου
* Με το ΦΕΚ 244Α - 04/12/1997 αποσπάστηκε από την κοινότητα Διαβολιτσίου και προσαρτήθηκε στον δήμο Ανδανίας
* Με το ΦΕΚ 87Α - 07/06/2010 αποσπάστηκε από τον δήμο Ανδανίας και προσαρτήθηκε στον δήμο Οιχαλίας

(Πηγή:)

## Αξιοθέατα
* Η εκκλησία των Αγίων Θεοδώρων, στη βόρεια είσοδο του οικισμού
* Το μνημείο του Διαμαντή Γκότση, αγωνιστή του ’21, που καταγόταν από την περιοχή

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr
## Εξωτερικοί σύνδεςμοι
*https://www.facebook.com/%CE%91%CE%B3%CE%B9%CE%BF%CE%B9-%CE%98%CE%B5%CF%8C%CE%B4%CF%89%CF%81%CE%BF%CE%B9-%CE%94%CE%B9%CE%B1%CE%B2%CE%BF%CE%BB%CE%B9%CF%84%CF%83%CE%AF%CE%BF%CF%85-%CE%9C%CE%B5%CF%83%CF%83%CE%B7%CE%BD%CE%AF%CE%B1%CF%82-2423934461220790/

Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Οιχαλίας
Άγιοι Θεόδωροι Τρικάλων

Οι **Άγιοι Θεόδωροι** είναι χωριό της τοπικής κοινότητας και δημοτικής ενότητας Βασιλικής, του δήμου Μετεώρων, της περιφερειακής ενότητας (τέως νομού) Τρικάλων, στην περιφέρεια Θεσσαλίας, σύμφωνα με το πρόγραμμα *Καλλικράτης*.  

Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Καλαμπάκας του νομού Τρικάλων, στο γεωγραφικό διαμέρισμα Θεσσαλίας. 
## Γεωγραφικά στοιχεία
Οι Άγιοι Θεόδωροι είναι ημιορεινός οικισμός στο κεντρικό τμήμα του νομού Τρικάλων, δίπλα στην οδό προς Καλαμπάκα και σε μέσο σταθμικό υψόμετρο 180 μέτρων. Απέχει 15 χιλιόμετρα περίπου βορειοδυτικά των Τρικάλων. 
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1883 και προσαρτήθηκε στον δήμο Αιγινίου. Το 1912 προσαρτήθηκε στην κοινότητα Βοϊβόδα
*Με το ΦΕΚ 244Α - 04/12/1997 ο οικισμός αποσπάστηκε από την κοινότητα Βασιλικής και προσαρτήθηκε στον δήμο Βασιλικής
*Με το ΦΕΚ 87Α - 07/06/2010 αποσπάστηκε από τον δήμο Βασιλικής και προσαρτήθηκε στον δήμο Καλαμπάκας

(Πηγή: )
## Αξιοθέατα
*Η εκκλησία του Αγίου Γεωργίου
*Το γυναικείο μοναστήρι των Αγίων Θεοδώρων, βορειοανατολικά του χωριού. Αναφέρεται για πρώτη φορά σε μια επιστολή του 1541 ως μοναστήρι των Μετεώρων, με άγνωστη χρονολογία κτίσης (πιθανόν στα 1400). Κάηκε δύο φορές στα νεότερα χρόνια, μία στη διάρκεια της Κατοχής και μία το 1960. Παλαιότερα ήταν μετόχι της μετεωρίτικης μονής του Αγίου Στεφάνου. 
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Εγκυκλοπαίδεια Δομή, 2002-4
*eetaa.gr

Κατηγορία:Χωριά της περιφερειακής ενότητας Τρικάλων
Κατηγορία:Δήμος Μετεώρων
Κατάλογος σταδίων ποδοσφαίρου στην Ελλάδα

Ακολουθεί κατάλογος με τα **[[Στάδιο (αθλητικός χώρος)|στάδια]] [[Ποδόσφαιρο|ποδοσφαίρου]] στην [[Ελλάδα]]**, ταξινομημένα κατά χωρητικότητα.

## Τωρινά στάδια

## Μελλοντικά στάδια
### Υπό κατασκευή στάδια

### Προτεινόμενα στάδια

## Παραπομπές


*
Ελλαδα
Λάντρι Ενόκο

Ο **Λάντρι Σερστ Ενόκο** (γεννήθηκε στις 9 Απριλίου 1994) είναι Καμερουνέζος επαγγελματίας καλαθοσφαιριστής που παίζει ως Σέντερ για τον Πανιώνιο. Έπαιξε κολεγιακό μπάσκετ στις Ηνωμένες Πολιτείες Αμερικής για το Πανεπιστήμιο Κλέμσον .

## Κολεγιακή σταδιοδρομία
Αφού ήρθε στις ΗΠΑ για να παίξει μπάσκετ λυκείου στην Ακαδημία Μοντβέρντε, ο Ενόκο δεσμεύτηκε στο Κλέμσον για το κολέγιο. Έπαιξε τέσσερα χρόνια για τους Τάιγκερς και ήταν βασικός για τρία χρόνια, γνωστός κυρίως για την τάπα και την άμυνά του. Ως ανώτερος, ο Ενόκο κέρδισε τιμητικές διακρίσεις για την αμυντική ομάδα της Διάσκεψης Ατλαντικής Ακτής (ACC) και ηγήθηκε του πρωταθλήματος σε τάπες. 

## Επαγγελματική πορεία
Μετά το κλείσιμο της σταδιοδρομίας του στο κολέγιο, ο Ενόκο υπέγραψε με τη Βικτόρια Λιμπερτάς Πέζαρο του Ιταλικού Πρωταθλήματος.  Είχε μέσο όρο 6,4 πόντους και 7,1 ριμπάουντ ανά παιχνίδι για την περίοδο 2016–17.

Στην αρχή της χρονιάς 2017–18, ο Ενόκο υπέγραψε με τους Ντιτρόιτ Πίστονς του NBA ως μέρος της σύνθεσης του προπονητικού τους στρατοπέδου.  Αφού κόπηκε στο προπονητικό στρατόπεδο, υπέγραψε με την ομάδα του NBA G League των Πίστονς, τους Γκραντ Ράπιντς Ντράιβ . Στο τέλος της περιόδου στην G League, ο Ενόκο ονομάστηκε αμυντικός παίκτης της χρονιάς του πρωταθλήματος. 

Στις 29 Ιουλίου 2018, ο Ενόκο υπέγραψε με τη Σακάρια ΜΜ του  Τουρκικού Πρωταθλήματος . 

Τον Δεκέμβριο του 2018, ο Ενόκο υπέγραψε με την Άλμπα Βερολίνου του Γερμανικού Πρωταθλήματος . 

Στις 29 Ιουνίου 2020, ο Ενόκο υπέγραψε με τον σερβικό σύλλογο Ερυθρό Αστέρα του Αδριατικού Πρωταθλήματος .  Στις 6 Σεπτεμβρίου, ο σύλλογος του έδωσε εξιτήριο για ιατρικούς λόγους.  Ωστόσο, επέστρεψε στην Αστέρα στις 25 Δεκεμβρίου. Έλυσε το πρόβλημα υγείας του στην κλινική Μάγιο στο Ρότσεστερ της Μινεσότα και έλαβε άδεια να επιστρέψει στην ενεργό δράση χωρίς κανέναν περιορισμό. 

Στις 15 Αυγούστου 2021, υπέγραψε με τη Σάσκι Μπασκόνια της Ευρωλίγκας και του Ισπανικού Πρωταθλήματος . 

## Προσωπική ζωή
Ο Ενόκο είναι ξάδελφος του παίκτη του NBA Λουκ Μπα α Μουτ . 

## Παραπομπές
 

## Εξωτερικοί σύνδεσμοι
* Προφίλ στην Ιστοσελίδα του Ιταλικού Πρωταθλήματος 
* Βιογραφικό στους Κλέμσον Τάιγκερς

Κατηγορία:Καλαθοσφαιριστές Βικτόρια Λιμπερτάς Πέζαρο
Κατηγορία:Καλαθοσφαιριστές Σάσκι Μπασκόνια
Κατηγορία:Καλαθοσφαιριστές Σακάρια Μπουγιουκσεχίρ Μπελεντιγέσι ΣΚ
Κατηγορία:Καλαθοσφαιριστές Ερυθρού Αστέρα Βελιγραδίου
Κατηγορία:Καλαθοσφαιριστές Λέγκα Μπάσκετ Σέριε Α
Κατηγορία:Καλαθοσφαιριστές Γκραντ Ράπιντς Ντράιβ
Κατηγορία:Σέντερ
Κατηγορία:Καλαθοσφαιριστές Άλμπα Βερολίνου
Κατηγορία:Καλαθοσφαιριστές Αδριατικής Λίγκας
Sticky Notes

Το **Sticky Notes** είναι μια εφαρμογή σημειώσεων επιφάνειας εργασίας που περιλαμβάνεται στα Windows 7, Windows 8, Windows 10 και Windows 11. Η εφαρμογή φορτώνει γρήγορα και επιτρέπει στους χρήστες να κρατούν γρήγορα σημειώσεις χρησιμοποιώντας παράθυρα που μοιάζουν με post-it στην επιφάνεια εργασίας τους.

Το Sticky Notes ξεκίνησε στην έκδοση των Windows XP Tablet Edition το 2002 και συμπεριλήφθηκε στα Windows Vista ως gadget για την πλευρική γραμμή των Windows. Σύμφωνα με τη Microsoft, υπήρχαν οκτώ εκατομμύρια μηνιαίες χρήστες Sticky Notes από τον Απρίλιο του 2016. Από το 2024 αποτελεί αναπόσπαστο μέρος του Microsoft OneNote.

## Παραπομπές


Κατηγορία:Λογισμικό
Bank am Bellevue

Η **Bank am Bellevue** είναι μέρος του Ομίλου Bellevue. Ο Όμιλος Bellevue ιδρύθηκε το 1993. Η εταιρεία ειδικεύεται στη Διαχείριση Πλούτου και στη Διαχείριση Περιουσιακών Στοιχείων. Η μετοχή είναι εισηγμένη στο SIX Swiss Exchange.
{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          8.588335,
          47.307086
        ]
      }
    }
  ]
}


## Φιλοσοφία και Στρατηγική
Η Bank am Bellevue τροποποίησε τη στρατηγική της το 2017 για να επικεντρωθεί ακόμη περισσότερο σε καινοτόμα προϊόντα και υπηρεσίες προστιθέμενης αξίας εντός των μονάδων Wealth Management και Asset Management. Οι επενδυτές εκτιμούν πολύ αυτή την αλλαγή τόσο εντός όσο και εκτός Ελβετίας. Η Bank am Bellevue διέκοψε τις χρηματιστηριακές και εταιρικές χρηματοδοτικές δραστηριότητες της το 2017. Η Bellevue Investment Partners ανέπτυξε μια νέα καινοτόμο στρατηγική για την επίτευξη ελκυστικών αποδόσεων.

Η αποστολή του Ομίλου Bellevue είναι ξεκάθαρα να δημιουργεί συνεχώς βιώσιμη αξία για τους πελάτες του. Πρωταρχικός στόχος του Ομίλου Bellevue είναι η οργανική ανάπτυξη και η βελτίωση και διατήρηση του υψηλού επιπέδου ποιότητας των επενδυτικών υπηρεσιών και προϊόντων.

Κατηγορία:Επιχειρήσεις της Ελβετίας
Σάντερ Ραϊέστε

Ο **Σάντερ Ραϊέστε** (Τάλιν, 31 Μαρτίου 1999) είναι Εσθονός επαγγελματίας καλαθοσφαιριστής. Έχει ύψος 2,04 μέτρων και παίζει στη θέση του σμολ φόργουορντ για την Μπασκόνια του Πρωταθλήματος Ισπανίας και της Ευρωλίγκα.

## Επαγγελματική σταδιοδρομία
Ο Ραϊέστε άρχισε να παίζει μπάσκετ με τους Βίιμσι και Αουντέντες.

Στις 12 Αυγούστου 2016, ο Ραϊέστε υπέγραψε πενταετές συμβόλαιο με την Μπασκόνια. Δόθηκε δανεικός στην Κάλεβ/Κράμο την περίοδο 2019-20, έχοντας κατά μέσο όρο 5.9 πόντους και 3.3 ριμπάουντ ανά αγώνα. 

Ο Ραϊέστε υπέγραψε τετραετή επέκταση με την Μπασκόνια στις 4 Αυγούστου 2020.

## Πορεία στην Εθνική Ομάδα
Ο Ραϊέστε έκανε την πρώτη συμμετοχή του για την εθνική ομάδα της Εσθονίας στις 29 Ιουνίου 2018, στα προκριματικά του Παγκοσμίου Κυπέλλου Καλαθοσφαίρισης της FIBA του 2019 απέναντι στη Μεγάλη Βρετανία, σημειώνοντας 5 πόντους σε μία εκτός έδρας ήττα με 65–74. Ήταν παρών στο Ευρωμπάσκετ 2022, στο οποίο η Εσθονία κατετάγη 19η μεταξύ των 24 ομάδων.

## Στατιστικά σταδιοδρομίας
### Εγχώρια πρωταθλήματα

## Παραπομπές


## Εξωτερικοί σύνδεσμοι
* Ο Σάντερ Ραϊέστε στο basket.ee
* Ο Σάντερ Ραϊέστε στο fiba.com

Κατηγορία:Εσθονοί καλαθοσφαιριστές
Κατηγορία:Σμολ φόργουορντ
Κατηγορία:Καλαθοσφαιριστές Σάσκι Μπασκόνια
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές Ευρωμπάσκετ 2022
Κατηγορία:Καλαθοσφαιριστές Ευρωμπάσκετ 2025
Κουλτούρα της ακύρωσης

Η **κουλτούρα ακύρωσης** (αγγλικά:cancel culture) είναι μια σύγχρονη μορφή λογοκρισίας/εξοστρακισμού κατά την οποία κάποιος απομακρύνεται από τους κοινωνικούς ή επαγγελματικούς κύκλους – είτε διαδικτυακά στα μέσα κοινωνικής δικτύωσης είτε στην πραγματική ζωή. Όσοι υπόκεινται σε αυτόν τον εξοστρακισμό λέγεται ότι έχουν "ακυρωθεί" (έχουν φάει cancel) και, ως επί το πλείστον, θύματα πέφτουν άνθρωποι, ακόμη και επιφανείς άνθρωποι, που αντιβαίνουν τον καθωσπρεπισμό/πολιτική ορθότητα.  Ο όρος έχει ως επί το πλείστον αρνητική χροιά και χρησιμοποιείται σε συζητήσεις για την ελευθερία του λόγου και τη λογοκρισία.

## Παραπομπές


Κατηγορία:Κοινωνική απόρριψη
Κατηγορία:Μποϊκοτάζ
Τάντας Σεντεκέρσκις

Ο **Τάντας Σεντεκέρσκις** (γεννήθηκε στις 17 Ιανουαρίου 1998) είναι Λιθουανός επαγγελματίας καλαθοσφαιριστής της Κίρολμπετ Μπασκόνια του Ισπανικού Πρωταθλήματος και της Ευρωλίγκας.

## Επαγγελματική σταδιοδρομία
Κατά τη διάρκεια της πρώιμης σταδιοδρομίας του, σε ηλικία μόλις δεκατριών ετών, ο Σεντεκέρσκις έπαιξε για την Κουρσιάι Νέρινγκα στην τρίτη λιθουανικς κατηγορία – RKL, με μέσο όρο 10,6 πόντους, 3,8 ριμπάουντ και 1,8 ασίστ ανά 27 λεπτά.  Την επόμενη χρονιά, εντάχθηκε στην ομάδα του NKL Κλαϊπέντος Νάφτα-Ουνιβερσιτέτας . Το 2013 ο Σεντεκέρσκις υπέγραψε συμβόλαιο «1+2+3» με την ισπανική Μπασκόνια.  Στις 10 Μαΐου 2014 ο Σεντεκέρσκις οδήγησε την ομάδα των νέων της Μπασκόνια στο χάλκινο μετάλλιο αφού σημείωσε 34 πόντους (δίποντα: 7/10, τρίποντα: 4/11, ελεύθερες βολές: 8/11), άρπαξε 10 ριμπάουντ και έκανε δύο κλεψίματα.  Σε ηλικία μόλις 17 ετών, έκανε την πρώτη εμφάνισή του στην ανώτερη ομάδα της Μπασκόνια κατά τη διάρκεια μίας νίκης στου Ισπανικό Πρωτάθλημα επί της Ζοβεντούτ Μπανταλόνα με 87–68.  

Κέρδισε τέσσερις πόντους και πέντε ριμπάουντ ως μέλος της Παγκόσμιας Επίλεκτης Ομάδα στο Νάικ Χουπ Σάμιτ 2017. 

Την 1η Σεπτεμβρίου 2017, ο Σεντεκέρσκις επέκτεινε το συμβόλαιό του με την Μπασκόνια μέχρι το 2022 και πήγε δανεικός στη Σαν Πάμπλο Μπούργος για την περίοδο 2017–18.  Στις 16 Δεκεμβρίου 2017, ο Σεντεκέρσκις έληξε τον δανεισμό του στη Σαν Πάμπλο Μπούργος αφού εμφανίστηκε δυσδιάκριτα σε οχτώ παιχνίδια με την ισπανική ομάδα και πήγε δανεικός στη Νεβέζις του Λιθουανικού Πρωταθλήματος .  Τον Απρίλιο του 2019, δήλωσε για το ντραφτ του NBA του 2019 .  Στις 26 Ιουλίου 2019, η Μπασκόνια τον έδωσε δανεικό στη Νεπτούντας για τη χρονιά 2019–20. 

## Πορεία στην Εθνική Ομάδα
Το 2013, ο Σεντεκέρσκις ήταν μέλος της Λιθουανικής ομάδας παίδων κατά τη διάρκεια του Ευρωπαϊκού Πρωταθλήματος Παίδων του 2013. Είχε μέσο όρο 11,4 πόντους, 4,9 ριμπάουντ και 1 ασίστ ανά 20 λεπτά αγώνα.  Το 2015, εκπροσώπησε την ομάδα εφήβων της Λιθουανίας στο Ευρωπαϊκό Πρωτάθλημα Εφήβων της FIBA του 2015 και είχε μέσο όρο 12,6 πόντους, 7,0 ριμπάουντ και 2,3 ασίστ ανά αγώνα.  Η ομάδα, με επικεφαλής τον ίδιο και τους Μάρτινας Βάρνας, Λάουρινας Μπίρουτις, κέρδισε το χάλκινο μετάλλιο.  Η τριάδα κλήθηκε να παίξει στο All-Star Game της FIBA κατά τη διάρκεια του Ευρωπαϊκού Πρωταθλήματος του 2015 . 

Είχε κατά μέσο όρο ένα νταμπλ-νταμπλ με 15,7 πόντους και 10,2 ριμπάουντ μαζί με 3,8 ασίστ, 1,3 τάπες και 1,2 κλεψίματα ανά παιχνίδι στον δρόμο για το ασημένιο μετάλλιο στο Ευρωπαϊκό Πρωτάθλημα Εφήβων του 2016 στην Τουρκία. Ο Σεντεκέρσκις ανακηρύχτηκε μέλος της Καλύτερης Πεντάδας της διοργάνωσης. 

## Παραπομπές


## Εξωτερικοί σύνδεσμοι
* Ο Τάντας Σεντεκέρσκις  στο acb.com (στα Ισπανικά)
* Ο Τάντας Σεντεκέρσκις στο eurobasket.com
* Ο Τάντας Σεντεκέρσκις στο euroleague.net
* Ο Τάντας Σεντεκέρσκις στο fiba.com
* 

Κατηγορία:Σμολ φόργουορντ
Κατηγορία:Καλαθοσφαιριστές Σάσκι Μπασκόνια
Κατηγορία:Πάουερ φόργουορντ
Κατηγορία:Λιθουανοί καλαθοσφαιριστές
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές Πένιας Ουέσκα
Κατηγορία:Καλαθοσφαιριστές Παγκοσμίου Κυπέλλου 2023
Κατηγορία:Καλαθοσφαιριστές Ευρωμπάσκετ 2025
Χάνι Αλ Νταμπίτ

Ο **Χάνι Αλ Νταμπίτ** (αραβικά, πλήρες όνομα: هاني الضابط فرج بيت النوبي, γεννήθηκε 15 Οκτωβρίου 1979), είναι Ομανός διεθνής πρώην ποδοσφαιριστής. Είναι κάτοχος του ρεκόρ διεθνών τερμάτων της χώρας του με 43.

## Καριέρα
Ξεκίνησε τη σταδιοδρομία του ως επιθετικός μέσος στην πατρίδα του με τη Ντοφάρ. Ήταν στην ομάδα για πάνω από 10 χρόνια,  επί μακρόν αρχηγός με τη φανέλα με το νούμερο 14, σκοράροντας 177 γκολ σε 244 αγώνες. Κέρδισε εκεί τρεις τίτλους πρωταθλήματος, τρία Κύπελλα (Sultan Qaboos: 1999, 2000, 2006), δύο Σούπερ Καπ Ομάν (1999, 2000) και ένα τίτλο του νέου επαγγελματικού πρωταθλήματος το 2013.
Η μεγαλύτερη επιτυχία στην καριέρα του ήταν η ανάδειξη του ως κορυφαίου διεθνή σκόρερ του κόσμου της IFFHS το 2001 με 22 γκολ. Αγωνίστηκε ακόμα με επιτυχία στο Κατάρ και στο Κουβέιτ.

## Τίτλοι και διακρίσεις
**Ντοφάρ Κλαμπ**
* Πρωτάθλημα Ομάν (3): 1998–99 , 2000–01 , 2004–05 
* Κύπελλο Ομάν (*Sultan Qaboos Cup*) (4): 1999, 2005, 2007, 2012
* Σούπερ Καπ Ομάν (2): 1999, 2000
**Αλ Σαντ**
* Κύπελλο του Διαδόχου του Κατάρ : 2003
* Κύπελλο του Εμίρη του Κατάρ : 2003
**Ατομικές διακρίσεις**
* Εθνική Ομάν πρώτος σκόρερ όλων των εποχών
* IFFHS : Κορυφαίος διεθνής σκόρερ του κόσμου 2001
* Πρώτος σκόρερ του 16ου Κυπέλλου Αραβικού Κόλπου

## Παραπομπές


Κατηγορία:Ομανοί ποδοσφαιριστές
Κατηγορία:Ποδοσφαιριστές Εθνικής Ομάν
Κατηγορία:Ποδοσφαιριστές Αλ Σαντ 
Κατηγορία:Ποδοσφαιριστές Μπανίας ΣΚ 
Κατηγορία:Ποδοσφαιριστές Πρωταθλήματος Κατάρ 
Κατηγορία:Ξένοι ποδοσφαιριστές στο Κατάρ
Κατηγορία:Ποδοσφαιριστές Προ Λιγκ ΗΑΕ
Κατηγορία:FIFA Century Club
Κατηγορία:Μέσοι ποδοσφαιριστές
Λευκό προνόμιο

**Λευκό προνόμιο** καλείτο το κοινωνικό προνόμιο που ωφελεί τους λευκούς σε σχέση με τους μη λευκούς σε ορισμένες κοινωνίες, ιδιαίτερα εάν βρίσκονται υπό τις ίδιες κοινωνικές, πολιτικές ή οικονομικές συνθήκες. Με ρίζες στην αποικιοκρατία και τον ιμπεριαλισμό και στο δουλεμπόριο του Ατλαντικού, ευνοήθηκε η ανάπτυξη αυτού του προνομίου, σε συνθήκες που επιδιώκουν ευρέως να προστατεύσουν τα λευκά φυλετικά προνόμια, εις βάρος άλλων φυλετικών μειονοτήτων. 
 
Η Αμερικανίδα ακαδημαϊκός Peggy McIntosh περιέγραψε τα πλεονεκτήματα που απολαμβάνουν οι λευκοί στις δυτικές κοινωνίες που οι μη λευκοί δεν απολαμβάνουν ως «ένα αόρατο πακέτο μη δεδουλευμένων περιουσιακών στοιχείων». Το προνόμιο περιλαμβάνει τόσο προφανή όσο και λιγότερο προφανή παθητικά πλεονεκτήματα που οι λευκοί μπορεί να μην αναγνωρίζουν ότι έχουν, όπως μεγαλύτερη κοινωνική θέση· και ελευθερία κινήσεων, αγοράς, εργασίας, δραστηριοτήτων και λόγου. Τα αποτελέσματα μπορεί να φανούν σε επαγγελματικά, εκπαιδευτικά και προσωπικά πλαίσια. 

Ορισμένοι μελετητές δηλώνουν ότι ο όρος χρησιμοποιεί την έννοια της «λευκότητας» για ταξικά ή άλλα κοινωνικά προνόμια ή ως απόσπαση της προσοχής από βαθύτερα υποκείμενα προβλήματα ανισότητας. 

## Παραπομπές


Κατηγορία:Μεταδομισμός
Κατηγορία:Πολιτική και φυλή
Κατηγορία:Ανθρώπινη φυλή
Κατηγορία:Ρατσισμός
Κατηγορία:Φασισμός
Κατηγορία:Νεοναζιστικές έννοιες
Κατηγορία:Λευκός πολιτισμός
Κατηγορία:Λευκή υπεροχή
Κατηγορία:Λευκός εθνικισμός